ขอสรุปข่าวต่อไปนี้สั้น ๆ:
เคอร์เนลลินุกซ์มีรุ่นซัพพอร์ตระยะยาว LTS เป็นระยะเวลานาน 6 ปี สำหรับงานที่ต้องการเสถียรภาพสูง ดูแลระบบต่อเป็นเวลานาน ที่ผ่านมามีเคอร์เนล LTS ทั้งหมด 6 รุ่นคือ 4.14, 4.19, 5.4, 5.10, 5.15, 6.1 รายละเอียด

แต่ล่าสุดนโยบายนี้กำลังเปลี่ยน โดยลดระยะเวลาดูแลเคอร์เนลลงจาก 6 ปีเหลือ 2 ปี ด้วยเหตุผลว่าระยะเวลา 6 ปีนั้นนานจนเกินไป คนไม่ได้ใช้งานเคอร์เนลกันนานขนาดนั้น การลดระยะเวลาดูแลยังช่วยลดภาระของ maintainer ลงได้อย่างมากด้วย

ตัวอย่างคือเคอร์เนล 4.14 ออกในปี 2017 และจะซัพพอร์ตไปจนถึงเดือนมกราคม 2024 แต่ปัจจุบันก็แทบไม่มีใครใช้ เพราะเก่ามากแล้ว หลังจากเคอร์เนล 4.14 หมดอายุ จะตั้งเคอร์เนลตัวใหม่ที่ออกในช่วงนั้นเป็น LTS แทน โดยมีระยะเวลาซัพพอร์ตเหลือแค่ 2 ปี

ที่มา - ZDNet
เคอร์เนลลินุกซ์รุ่นซัพพอร์ตระยะยาว LTS ลดเวลาจาก 6 ปีเหลือ 2 ปี